Ցորեն մաղողները (նկար)

«Ցորեն մաղողները» (), Ֆրանսիացի նկարիչ, կերպարվեստում ռեալիզմի հիմնադիրներից Գյուստավ Կուրբեի (, 1819-1877) նկարներից։ Հեղինակը կտավը վրձնել է 1853 թվականին։ Յուղաներկով կտավի չափերն են՝  131 × 167 սմ։ «Ցորեն մաղողները» ստեղծագործությունն այսօր պահպանվում և ցուցադրվում է Նանտի գեղարվեստի թանգարանում (Նանտ, Ֆրանսիա)։

Պատմություն և նկարագիր 
«Ցորեն մաղողները» ստեղծագործությունը պատկանում է Գյուստավ Կուրբեի Օրնանի գյուղացիների կյանքը պատկերող շարքին, որը հեղինակը վրձնել է հընթացս 1850-ական թվականների։ Այս կտավն առանձնանում է այդ շարքի մյուս նկարներից։

Կուրբեն նկարում պատկերել է գյուղական ծանր աշխատանք, սակայն կանանց աշխատանքը բնավ հոգնեցուցիչ չի երևում։ Հեղինակին հաջողվել է պատկերել գյուղացիներին հիացմունքով և ակնածանքով՝ տալով կտավին քնարական և լուսավոր մթնոլորտ։ Գյուստավ Կուրբեն օգտագործել է սահմանափակ գունային երանգներ, որոնք աչքի են ընկնում ուժեղ ու վառ գուներանգով, ինչպիսին է կենտրոնական կերպարի կարմիր հանդերձանքը։ Հայտնի է, որ մաղով կնոջը նկարելիս Կուրբեին որպես բնորդուհի ծառայել է քույրը՝ Զոյան, իսկ պարկերին հենված կինը նկարչի մյուս քույրն է՝ Ժյուլետտան։ Ըստ որոշ կարծիքների սնդուկի մոտ պատկերված տղան հեղինակի ապօրինի զավակ Դեզիրե Վինեն է։

Նկարին հետաքրքրություն են տալիս հետին պլանում պատկերված կծկված-քնած կատուն, դռանը փակցրած վիմագրությունը և սենյակի մուտքը փակող սնդուկ-պահարանը։

«Ցորեն մաղողները» ստեղծագործությունը մեծ խանդավառությամբ է ընդունվել հասարակության կողմից։ Որոշ քննադատներ փնթի ու թափթփված են համարել կարմիր զգեստի տակից երևացող կնոջ ներբանները։

Ծանոթագրություններ

Արտաքին հղումներ 
 Analyse des « Cribleuses de blé » sur idixa.net
 

1854 նկարներ
1855 նկարներ
Գյուստավ Կուրբեի նկարներ
Ֆրանսիայի արվեստ
Նանտի գեղարվեստի թանգարանի նկարներ